**Жилийн үйл ажиллагааны тайлан бэлтгэх тухай зөвлөмж**

Өнөөгийн болон ирээдүйн хөрөнгө оруулагчдад хүргэх мэдээллийн гол эх сурвалж нь хувьцаа эзэмшигчдийн хурал болон жилийн үйл ажиллагааны тайлан, компанийн цахим хуудас гэж үздэг. Компанийн жилийн үйл ажиллагааны тайлан /annual report/ нь санхүүгийн тайлангийн хамт компанийн үйл ажиллагааг бүрэн дүүрэн илэрхийлэхийн сацуу тус компанийн имиджийг бүрдүүлж, нэр хүндийг өсгөх өргөн боломжийг олгодог чухал хэрэгслийн нэг юм.

Олон улсын сайн туршлагаас үзэхэд жилийн тайлан нь дараах агуулгатай байдаг.

* + Байгууллагын стратеги, түүнд хүрэх арга зам болон бизнес модел буюу хэрхэн урт хугацаанд компанийн үнэ цэнийг бий болгох, түүнийг хадгалах тухай,
  + Зах зээлийн судалгаа шинжилгээ /макро эдийн засгийн болон салбарын чиг хандлага компанийн үйл ажиллагаанд хэрхэн нөлөөлж буй бөгөөд ирээдүйд ямар нөлөөтэй тухай/
  + Бизнесийн эрсдэл, ирээдүйн тодорхойгүй, эргэлзээтэй асуудлууд: гадаад, дотоод хүчин зүйлсийн эрсдлүүдийг тодорхойлж, түүнийг даван туулах/ боломж болгон ашиглах талаар авч хэрэгжүүлсэн болон цаашид авах арга хэмжээний тухай
  + Үйл ажиллагааны гүйцэтгэл, санхүүгийн гол үзүүлэлтүүдийг өмнөх жилүүдтэй харьцуулан дүгнэсэн тайлбар, үйл ажиллагааны чиглэл бүрээр хийсэн шинжилгээ,
  + Компанийн засаглалын бүтэц, ТУЗ-ийн гишүүдийн ур чадвар, ажлын туршлага, гүйцэтгэх удирдлагад багтдаггүй гишүүдийн компанид үзүүлж буй хувь нэмэр, ТУЗ-ийн гишүүдийн шагнал, урамшууллыг компанийн санхүүгийн үр дүнтэй харьцуулан дүгнэсэн байдал, ТУЗ-аас зохион байгуулсан хувьцаа эзэмшигчидтэй холбоотой үйл явдлын хуанли
  + Үнэт цаастай холбоотой мэдээлэл /ханшийн статистик, ногдол ашгийн бодлого г.м/
  + Тогтвортой хөгжлийн бодлого /ажилчид, байгаль орчин, нийгмийн хариуцлага, бизнесийн гол түншүүдтэй холбоотой асуудлууд г.м/

Хуулийн шаардлага:

Компани жилийн үйл ажиллагааны тайланг 4 дүгээр сарын 01-ний өдрийн дотор өөрийн компанийн болон хөрөнгийн биржийн цахим хуудсаар мэдээлж, хувьцаа эзэмшигчдийн хурлаар хэлэлцүүлэх үүрэгтэй. Үүнд дор дурьдсан хууль журмыг удирдлага болгоно:

* Компанийн тухай хуулийн 96 дугаар зүйл
* Санхүүгийн Зохицуулах хорооны “Үнэт цаас гаргагчаас мэдээллийг нийтэд хүргэх тухай журам”-ын 2 дугаар бүлэг.

*Дэлгэрэнгүйг энд дарж үзнэ үү.*

**ЖИЛИЙН ҮЙЛ АЖИЛЛАГААНЫ ТАЙЛАН:**

**ХУУЛЬ ЖУРМЫН ШААРДЛАГА БА ОЛОН УЛСЫН САЙН ТУРШЛАГА**

**ТОВЧ АГУУЛГА:**

1. **БИЗНЕСИЙН ҮЙЛ АЖИЛЛАГАА**
   * БИЗНЕС МОДЕЛ, СТРАТЕГИ
   * ЗАХ ЗЭЭЛИЙН ШИНЖИЛГЭЭ
   * ҮЙЛ АЖИЛЛАГААНЫ ҮР ДҮН
2. **ТУЗ, ГҮЙЦЭТГЭХ УДИРДЛАГА, КОМПАНИЙН ЗАСАГЛАЛ**
   * ТУЗ-ийн бүтэц, гишүүдийн ур чадвар, ажлын туршлага, тэдгээрийн компанид үзүүлж буй хувь нэмэр
   * БИЗНЕСИЙН ЭРСДЭЛ, ирээдүйн тодорхойгүй/эргэлзээтэй асуудлууд
   * ТУЗ-ийн гишүүдийн шагнал, урамшууллыг компанийн санхүүгийн үр дүнтэй харьцуулан дүгнэсэн байдал
   * КЗ-ын кодексийг үйл ажиллагаандаа хэрэгжүүлж буй байдал
3. **ҮНЭТ ЦААСТАЙ ХОЛБООТОЙ МЭДЭЭЛЭЛ**
   * Ханшийн статистик
   * Үнэт цаас гаргасан түүх /хувьцаа хуваасан, нэмж гаргасан г.м/
   * Ногдол ашгийн бодлого, мэдээ
   * Хувьцаа эзэмшигчдийн бүтэц
4. **САНХҮҮГИЙН ДЭЛГЭРЭНГҮЙ ТАЙЛАН, ТОДРУУЛГУУД**

* Санхүүгийн тайлангууд
* Нэмэлт тодруулга
* Хөндлөнгийн аудитын дүгнэлт

|  |  |  |  |
| --- | --- | --- | --- |
| **Хууль эрхзүйн шаардлага** | | | **Олон улсын сайн туршлага** |
| **I. БИЗНЕСИЙН ҮЙЛ АЖИЛЛАГАА** | | | |
| “Үнэт цаас гаргагчаас мэдээллийг нийтэд тогтмол хүргэх тухай” журам  /СЗХ-ны журам/ | 2.3.1 | Үнэт цаас гаргагчийн зорилго, үйл ажиллагааны стратеги, түүний хэрэгжилт | **1Бизнес модел & стратеги**  -Бизнес модел буюу хэрхэн компанийн үнэ цэнийг бий болгох, түүнийг хадгалах тухай  -Компанийн стратеги, түүний амжилт үр дүнг илэрхийлж буй гол үзүүлэлтүүд |
| СЗХ-ны журам | 2.3.2 | Тухайн үнэт цаас гаргагчийн эрхэлж буй үйл ажиллагааны салбарт эзэлж буй байр суурь | **2Зах зээлийн судалгаа шинжилгээ**  -Макро эдийн засгийн болон салбарын чиг хандлага компанийн үйл ажиллагаанд хэрхэн нөлөөлж буй бөгөөд ирээдүйд ямар нөлөөтэй тухай, авах арга хэмжээ  -Компанийн бусдаас /өрсөлдөгчид/ ялгарах онцлог, зах зээлд эзлэх байр суурь ... |
| Компанийн тухай хууль /КТХ/  СЗХ-ны журам | 96.4  2.5.2 | Тайлангийн хугацаанд компанийн эрхлэн явуулсан үндсэн үйл ажиллагааны талаарх танилцуулга, гарсан өөрчлөлт, түүний үр дүн, ...  ... санхүүгийн нөхцөл байдалд хийсэн дүн шинжилгээ, дүгнэлт; | **3Үйл ажиллагааны гүйцэтгэл, үр дүн**  **-**Компанийнүйл ажиллагааны гүйцэтгэлийг илэрхийлэх санхүүгийн болон санхүүгийн бус гол үзүүлэлтүүдийг өмнөх жилүүдтэй харьцуулан дүгнэсэн тайлбар  - 3.1Үйл ажиллагааны чиглэл (бүс нутаг, нэгж, бүтээгдэхүүн) тус бүрээр хийсэн шинжилгээ (зах зээлийн чиг хандлага, эрсдэл) |
| СЗХ-ны журам  Үнэт цаасны зах зээлийн тухай хууль /ҮЦЗЗТХ/  КТХ  ҮЦЗЗТХ  СЗХ-ны журам  ҮЦЗЗТХ  ҮЦЗЗТХ  СЗХ-ны журам  СЗХ-ны журам  СЗХ-ны журам  СЗХ-ны журам | 2.5.8  56.1.3.  96.4.1,  56.1.1,  2.3.9  56.1.4.  56.1.5.  2.5.9  2.5.10  2.5.6  2.5.3 | Тайлант хугацаанд үнэт цаас гаргагчийн үйл ажиллагаанд гарсан **томоохон үйл явдлын** талаарх мэдээлэл:  Үнэт цаас гаргагч болон түүний охин, хараат, зэргэлдээ компанид зохион байгуулалтын өөрчлөлт орсон;  ...компанийн бүтэц зохион байгуулалт, үнэт цаас гаргагчийн удирдлагын бүтэц бүрэлдэхүүнд орсон өөрчлөлт;  Үнэт цаас гаргагчийн хөрөнгийг битүүмжилсэн, эсхүл хураасан;  Үнэт цаас гаргагч /ҮЦГ/ тусгай зөвшөөрөлтэй үйл ажиллагаа эрхлэх болсон, эсхүл түүнийг түдгэлзүүлсэн, хүчингүй болгосон;  Тухайн тайлангийн хугацаанд хийгдсэн их хэмжээний ... хэлцлийн мэдээлэл  Гүйцэтгэх удирдлагын үйл ажиллагааны тайлан  Жилийн туршид авсан зээлийн жагсаалт, түүний эргэн төлөлтийн мэдээлэл  Тухайн жилийн санхүүгийн тайлангаарх ҮЦГ-ийн өөрийн хөрөнгийн хэмжээ болон хувь нийлүүлсэн хөрөнгийн харьцаа | **Бизнесийн үйл ажиллагаанд гарсан томоохон өөрчлөлтүүд**  Компанийн бүтэц зохион байгуулалт, үйл ажиллагааны чиглэлд гарсан өөрчлөлт Ж: нэгдэх нийлэх, эрх хүлээн авагч томилогдох, дампуурлын процесс г.м/, их хэмжээний хэлцэл хийгдсэн эсэх...  **Гүйцэтгэх удирдлагын тайлан /MD&A/**  Компанийн санхүүгийн байдал, үйл ажиллагааны үр дүн & санхүүгийн байдалд гарсан өөрчлөлтийн талаар дүгнэх:  -Төлбөр гүйцэтгэх чадвар,  -Хөрөнгийн эх үүсвэр,  -Орлого зардал, ашиг алдагдлын өсөлт/бууралт...  зэрэгт нөлөөлсөн & нөлөөлөх магадлалтай хүчин зүйлс  -Балансаас гадуурх аливаа хэлцэл, үүргүүдийн тухай  *Тайлбар:* дээрх 2 асуудлыг нэгтгэх боломжтой.  Өөрөөр хэлбэл, MD&A нь онцгой үйл явдал, ердийн бус гэрээ хэлцэл, гүйлгээ зэргийг тайлбарлах, цаашид анхаарах асуудлыг дүгнэн хэлэлцэх зорилготой. |
| **II. ТУЗ, ГҮЙЦЭТГЭХ УДИРДЛАГА, КОМПАНИЙН ЗАСАГЛАЛ** | | | |
| СЗХ-ны журам  ҮЦЗЗТХ  КТХ,  СЗХ-ны журам  СЗХ-ны журам  СЗХ-ны журам  СЗХ-ны журам  СЗХ-ны журам КТХ  СЗХ-ны журам  СЗХ-ны журам | 2.3.4  56.2.6  96.4.2,  2.5.1  2.5.7  2.3.8,  /хавсралтын 6-р заалт/  2.5.11  2.3.6,  96.1.5\*  2.5.9  2.5.11 | -ҮЦГ-ийн ТУЗ, гүйцэтгэх удирдлага, эрх бүхий албан тушаалтнууд **/КТХ 84/-**ын талаарх мэдээлэл  -Удирдлага, зохион байгуулалтын бүтцэд орсон өөрчлөлт, ТУЗ-ийн хараат бус гишүүдийн талаарх мэдээлэл  -Үнэт цаас гаргагчийн эрх бүхий албан тушаалтны эзэмшиж байгаа хувьцаа болон үүсмэл санхүүгийн хэрэгслийн хувь хэмжээ, тоо ширхэг;  -Бусад компанийн хувьцааны хяналтын багц болон түүнээс дээш хувийг эзэмшдэг талаарх мэдээлэл  -ҮЦГ-ийн хяналтыг жинхэнэ хэрэгжүүлэгч этгээдийн талаарх мэдээлэл  ТУЗ, дэд хороодын үйл ажиллагааны тайлан ...  Тайлангийн хугацаанд компанийн эрх бүхий албан тушаалтанд олгосон цалин, шагнал урамшуулал, удирдлагын зардлын хэмжээ  Тухайн тайлангийн хугацаанд хийгдсэн их хэмжээний болон сонирхлын зөрчилтэй хэлцлийн мэдээлэл, хэлэлцэж баталсан байдал  ...Монголын КЗ-ын кодексийг хэрэгжүүлсэн талаарх тайлан, хэрэв кодексийн тодорхой заалтыг мөрдөөгүй бол түүний шалтгаан, тайлбар, мөрдөж эхлэх хугацаа | **4Компанийн засаглалын бүтэц, ТУЗ-ийн тайлан**  -ТУЗ-ийн бүтэц, гишүүдийн ур чадвар, ажлын туршлага; тухайн жилд ТУЗ-ийн бүрэлдэхүүнд орсон өөрчлөлт  -ТУЗ-ийн гишүүдийн шагнал, урамшууллыг компанийн санхүүгийн үр дүнтэй харьцуулан дүгнэсэн байдал  **-** КЗ-ын кодексийг үйл ажиллагаанд хэрэгжүүлж буй байдал |
| СЗХ-ны журам  КТХ  КЗ кодекс | 2.3.3  81.4.1  Бүлэг 9 | ҮЦГ-ийн бараа бүтээгдэхүүн, үйлчилгээний зах зээлд гарсан томоохон өөрчлөлт, үүнтэй холбогдон үүсч болох эрсдлийн тухай мэдээлэл  ТУЗ-ийн дэргэдэх аудитын хороо нь ...эрсдлийн удирдлагын үйл ажиллагаанд хяналт тавина.  ТУЗ нь бүхий л эрсдлүүдийг тодорхойлж, эрсдлийн менежментээр хангах үйл ажиллагааг хариуцна. | **5Бизнесийн эрсдэл, ирээдүйн тодорхойгүй эргэлзээтэй асуудлууд:**  - Гадаад, дотоод хүчин зүйлсийн эрсдлийг тодорхойлж, түүнийг даван туулах & боломж болгон ашиглах талаар авч хэрэгжүүлсэн болон цаашид авах арга хэмжээний тухай  - тухайн компанитай холбоотой онцлог эрсдлүүд, боломж ба аюул, үйл ажиллагааны болон санхүүгийн эрсдэл г.м |
| **III. ҮНЭТ ЦААСТАЙ ХОЛБООТОЙ МЭДЭЭЛЭЛ** | | | |
| СЗХ-ны журам  КТХ  СЗХ-ны журам  СЗХ-ны журам | 2.5.4  2.5.5  46.15  2.3.12  2.3.10 | Хуваарилахаар шийдвэрлэсэн болон хуваарилсан ногдол ашгийн мэдээ, ҮЦГ-ийн ногдол ашгийн бодлого  ТУЗ нь ногдол ашиг хуваарилалтын тайланг дараагийн ХЭХ-д заавал тайлагнана.  Нөлөө бүхий хувьцаа эзэмшигчдийн өөрчлөлтийн талаарх мэдээлэл  Хувьцаа эзэмшигчдийн хурал г.м | -Ханшийн статистик  -Үнэт цаас гаргасан түүх /хувьцаа хуваасан, нэмж гаргасан г.м/  -Ногдол ашгийн бодлого, мэдээ  -Хувьцаа эзэмшигчдийн бүтэц  -ТУЗ-өөс хувьцаа эзэмшигчидтэй харилцсан байдал & Хувьцаа эзэмшигчидтэй холбоотойүйл явдал, мэдээллийн хуанли  ҮЦ эзэмшигчдэд хүргэсэн мэдээлэл, түүнийг хүргэсэн хэлбэр  -Мэдээллийн төрлүүд, тэдгээрийг авч болох хаягууд |
| **БУСАД** | | | |
|  |  | Бусад мэдээлэл | **6Тогтвортой хөгжлийн бодлого**  -Ажилчид, байгаль орчин, нийгмийн хариуцлага г.м  3Компанийн бизнесийн үйл ажиллагаанд чухал нөлөө бүхий бэлтгэн нийлүүлэгчид, бизнесийн гол түншүүдтэй холбоотой асуудлууд /гэрээ хэлцэл г.м/ |
| **IV. САНХҮҮГИЙН ТАЙЛАНГУУД, НЭМЭЛТ ТОДРУУЛГА** | | | |
| КТХ  СЗХ-ны журам  ҮЦЗЗТХ | 96.1  /96.1.1-96.1.4/  2.5.2  20.1.6 | Санхүүгийн тайлан:  баланс, орлого, мөнгөн гүйлгээ, хуримтлагдсан ашгийн тайлан  Аудитын байгууллагаар\* баталгаажуулсан жилийн эцсийн санхүүгийн тайлан, түүний тайлбар тодруулга  \*Хороонд бүртгэлтэй аудитын байгууллагаар ... | -Санхүүгийн тайлангууд  -Нэмэлт тодруулгууд  -Хөндлөнгийн аудитын дүгнэлт |

*Монгол улсын хууль эрх зүйн баримтуудад туссан “Компанийн жилийн үйл ажиллагааны тайлан”-тай холбоотой заалтуудыг түүвэрлэн нэгтгэж, олон улсын сайн туршлагатай харьцуулах байдлаар боловсруулав. Олон улсын сайн туршлага хэсэгт АНУ-ын ҮЦХорооны 10-К тайлангийн маягт болон АНУ-ын “Хөрөнгө оруулагчдын нийгэмлэг” /IR society/ ТББ-аас гаргасан зөвлөмжийг удирдлага болгосон болно.*

МОНГОЛЫН ХӨРӨНГИЙН БИРЖ

КОМПАНИЙН ЗАСАГЛАЛЫГ ДЭМЖИХ НЭГЖ

[cgovernance@mse.mn](mailto:cgovernance@mse.mn)

**--------------------------------------------------------------------------------------------------------------------**